Hvis ingen har noe å innvende, vil jeg etterkomme anmodningen.
Fungerende president vil anmode sekretæren for det forrige Storting, Signe Øye, om midlertidig å fungere som sekretær. Det ble deretter foretatt navneopprop. Følgende representanter var fraværende: Fridtjof Frank Gundersen, Ulf Erik Knudsen, Are Næss, Erna Solberg, Karita Bekkemellem Orheim, Torny Pedersen, Thore Aksel Nistad, Carl I. Hagen, Kristin Krohn Devold, Kristin Halvorsen, Jon Olav Alstad, Gunhild Øyangen, Trond Giske, Ole Johs. Brunæs, Anne Helen Rui, Dag Terje Andersen, Per Erik Monsen og Øystein Hedstrøm. Følgende representanter hadde meldt forfall: Ulf Erik Knudsen, Karita Bekkemellem Orheim, Kristin Halvorsen og Gunhild Øyangen. Fra de øvrige 14 fraværende representantene forelå det permisjonssøknader[[se nedenfor]]
Fungerende president foreslår at den sist benyttede forretningsorden, med de endringer som ble vedtatt av Stortinget 12. mai og 30. september 1999, blir gjort gjeldende inntil videre. – Det anses vedtatt. Det foreligger en rekke permisjonssøknader: fra Høyres stortingsgruppe om sykepermisjon for representanten Ole Johs. Brunæs fra og med 1. oktober og inntil viderefra Fremskrittspartiets stortingsgruppe om sykepermisjon for representanten Thore Aksel Nistad fra og med 1. oktober og inntil viderefra Høyres stortingsgruppe om fødselspermisjon for representanten Erna Solberg fra og med 1. oktober til og med 15. oktoberfra representantene Dag Terje Andersen, Kristin Krohn Devold, Trond Giske, Per Erik Monsen, Are Næss og Torny Pedersen om permisjon i tiden fra og med 1. oktober til og med 15. oktober – alle for å delta i De forente nasjoners 54. ordinære generalforsamling i New Yorkfra representanten Anne Helen Rui om permisjon i dagene 1. og 2. oktober for å delta i et møte i regi av NATO-parlamentarikerforsamlingen i Kosovofra Arbeiderpartiets stortingsgruppe om permisjon for representanten Jon Olav Alstad i tiden fra og med 1. oktober til og med 22. oktober for å delta på totalforsvarskurs ved Forsvarets høgskolefra Fremskrittspartiets stortingsgruppe om velferdspermisjon for representantene Fridtjof Frank Gundersen, Carl I. Hagen og Øystein Hedstrøm i dagene 1. og 2. oktoberfra Høyres stortingsgruppe om permisjon for representanten Ingvald Godal i tiden fra og med 2. oktober til og med 6. oktober for å delta på møte i forsvarskomiteen i Den vesteuropeiske unions parlamentariske forsamling i Cadiz i Spania Disse søknader foreslås behandlet straks og innvilget. – Det anses vedtatt. Fra første vararepresentant for Vestfold fylke, Jan Th. Langaard, foreligger søknad om å bli fritatt for å møte under representanten Per Erik Monsens permisjon i tiden fra og med 1. oktober til og med 15. oktober, på grunn av sykdom. Etter forslag fra presidenten ble enstemmig besluttet: Søknaden behandles straks og innvilges.2. Følgende vararepresentanter innkalles for å møte i permisjonstiden: For Akershus fylke: André Kvakkestad For Hordaland fylke: Kurt-Arne Langeland og Lars Arne Ryssdal For Nordland fylke: Bjørnar Olsen For Oppland fylke: Fredrik Färber For Oslo: Sissel Dagslet og Anders C. Sjaastad For Telemark fylke: Gunn Marit Helgesen For Nord-Trøndelag fylke: Karin Kjølmoen For Sør-Trøndelag fylke: Tore Nordseth For Vestfold fylke: Ellen Gjerpe Hansen, Karin Lian, Trond Mathisen og Anders Anundsen For Østfold fylke: Roy Vidar Heia.
André Kvakkestad, Kurt-Arne Langeland, Lars Arne Ryssdal, Bjørnar Olsen, Fredrik Färber, Sissel Dagslet, Anders C. Sjaastad, Karin Kjølmoen, Tore Nordseth, Karin Lian, Trond Mathisen og Roy Vidar Heia er til stede og vil ta sete.
Det skal så foretas valg av presidenter og sekretærer. Fungerende president vil i den forbindelse referere forretningsordenens § 4 siste ledd, som lyder: «Ved valg av presidenter og sekretærer kreves vanlig flertall, dvs. over halvparten av de avgitte stemmer. Oppnår ingen av kandidatene slikt flertall ved første valg eller ved fritt omvalg, foretas bundet omvalg mellom de to kandidater som har fått det største stemmetall[[jfr. § 45 pkt. b]] Ifølge vanlig praksis skal valg av president og visepresident foregå ved skriftlig votering. Fungerende president ber om forslag til Stortingets president.
Jeg foreslår Kirsti Kolle Grøndahl.
Kirsti Kolle Grøndahl er foreslått valgt til Stortingets president. Andre forslag foreligger ikke. Det foretas skriftlig votering. Valget hadde dette resultat: Til president ble valgt Kirsti Kolle Grøndahl med 148 stemmer. For en ikke foreslått kandidat ble det avgitt 1 stemme. 10 stemmesedler var blanke.
Det skal nå velges visepresident til Stortinget. Presidenten ber om forslag.
Jeg foreslår Hans J. Røsjorde.
Hans J. Røsjorde er foreslått valgt til Stortingets visepresident. Andre forslag foreligger ikke. Det foretas skriftlig votering. Valget hadde dette resultat: Til visepresident ble valgt Hans J. Røsjorde med 150 stemmer. 9 stemmesedler var blanke.
Det skal så velges sekretær og visesekretær samt første og annen varapresident og varasekretær i Stortinget. Dersom det framsettes bare ett forslag ved hvert av disse valgene, vil presidenten foreslå at avstemningen foregår på vanlig måte. Framsettes det derimot flere forslag, vil det bli benyttet skriftlig avstemning. Presidenten ber om forslag til sekretær.
Jeg foreslår Signe Øye.
Signe Øye er foreslått som sekretær. Andre forslag foreligger ikke. Det voteres på vanlig måte.
Presidenten ber om forslag til visesekretær.
Jeg foreslår Bjørn Hernæs.
Bjørn Hernæs er foreslått som visesekretær. Andre forslag foreligger ikke. Det voteres på vanlig måte.
Det skal så velges første og annen varapresident i Stortinget. Presidenten vil først be om forslag til første varapresident.
Jeg foreslår Gunnar Breimo.
Gunnar Breimo er foreslått som første varapresident. Andre forslag foreligger ikke. Det voteres på vanlig måte.
Stortinget skal så velge annen varapresident. Presidenten ber om forslag.
Jeg foreslår Lodve Solholm.
Lodve Solholm er foreslått som annen varapresident. Andre forslag foreligger ikke. Det voteres på vanlig måte.
Det skal til slutt velges varasekretær. Presidenten ber om forslag.
Jeg foreslår Leif Helge Kongshaug.
Leif Helge Kongshaug er foreslått som varasekretær. Andre forslag foreligger ikke. Det voteres på vanlig måte.
Presidenten foreslår at de innkalte vararepresentanter Ellen Gjerpe Hansen, Karin Lian og Anders Anundsen innvelges i Lagtinget for den tid de møter for henholdsvis representantene Ole Johs. Brunæs, Anne Helen Rui og Per Erik Monsen. – Det anses vedtatt. Presidenten foreslår videre at Stortinget nå avbryter sine forhandlinger for at Lagtinget og Odelstinget kan tre sammen og velge presidenter og sekretærer. – Det anses vedtatt. Stortinget fortsetter sitt møte etter at Lagtinget og Odelstinget har konstituert seg.
Presidenten erklærer Norges 144. Storting lovlig konstituert. Presidenten foreslår at underretning om dette sendes Hans Majestet Kongen gjennom Regjeringens sjef for at denne kan innhente Kongens bestemmelse om tiden for Stortingets åpning. – Det anses vedtatt. Tidspunktet vil senere bli bekjentgjort ved oppslag i Stortingsbygningen. Presidenten ber om bemyndigelse til etter at Stortinget er erklært åpnet, og etter at trontalen og beretningen om rikets tilstand er overlevert, å utbringe det sedvanlige ønske for Kongen og fedrelandet – og anser denne bemyndigelse for gitt. Presidenten ber videre om Stortingets bemyndigelse til å oppnevne en deputasjon på syv representanter til å motta Hans Majestet Kongen ved Stortingets åpning – og anser også denne bemyndigelse for gitt. Som deputasjon oppnevnes representantene Leif Helge Kongshaug, leder, Harald T. Nesvik, Hill-Marta Solberg, Gunnar Breimo, Jan Sahl, Kenneth Svendsen og Inga Kvalbukt. Presidenten ber videre om Stortingets bemyndigelse for Presidentskapet til etter alminnelig praksis å utføre forskjellige forretninger som tilligger Presidentskapet, og tar opp følgende forslag: «Presidentskapet bemyndiges til å la oppta og redigere debattene i Stortinget og dets avdelinger i samsvar med den gitte instruks samt til enhver tid å treffe de bestemmelser som måtte kreves i anledning av utgivelsen av lover, Stortingstidende, innstillinger og dokumenter.» – Presidentens forslag anses enstemmig vedtatt. I anledning av Stortingets høytidelige åpning har Oslo Biskop innbudt Stortingets representanter til gudstjeneste i Oslo Domkirke i dag, fredag den 1. oktober, kl. 17. Gudstjenesten vil bli holdt av biskop Gunnar Stålsett og domprost Olav Dag Hauge. Før møtet heves vil presidenten gjøre oppmerksom på at tidspunktet for budsjettets framleggelse er mandag den 4. oktober kl. 11.